open-index/open-wikipedia-markdown huggingface dataset:
אראל גרנות

**אֶרְאֵל גרנות** (נולד בי"ב בשבט, ה'תש"ל, 19 בינואר 1970) הוא פרופסור מן המניין לאלקטרואופטיקה וטכנולוגיות קוונטיות בפקולטה להנדסה באוניברסיטת אריאל בשומרון.

## ביוגרפיה
גרנות נולד וגדל ברמת השרון. למד בהנדסאים תל אביב. במסגרת העתודה האקדמית, ב-1991 קיבל תואר ראשון בפיזיקה ומתמטיקה, ב-1993 תואר שני בפיזיקה של מצב מוצק בהצטיינות יתרה. בשנת 2000 קיבל דוקטורט בהולכה קוונטית תחת הנחייתו של פרופסור מרק אזבל מאוניברסיטת תל אביב. בשנת 2000 השתחרר מצה"ל בדרגת סרן.
עבד כחוקר במרכז למחקר גרעיני שורק במחלקה לאלקטרואופטיקה.
ב-2002 החל לעבוד במכללת יהודה ושומרון בתור מרצה בכיר, היה מבין המקימים של המסלול לאלקטרואופטיקה. ב-2008 מונה לראש התוכנית לתואר שני, ב-2013 היה פרופסור אורח במכון קרלסרוהה לטכנולוגיה וב-2016 הפך לפרופסור מן המניין באוניברסיטת אריאל בשומרון.
ב-2020 סייע בהקמת מסלול טכנולוגיות קוונטיות ועמד בראשו.

## ספריו
* אראל גרנות, "מבוא לחישוב נומרי", אוניברסיטת אריאל, 2013
* אראל גרנות, "מבוא לעיבוד אותות דיגיטליים", אוניברסיטת אריאל, 2014
* אראל גרנות, "פרקים באופטיקה יישומית", אוניברסיטת אריאל, 2017

## חיים אישיים
גרנות חובב סלסה ואף היה שופט בתחרות בינלאומית.

## קישורים חיצוניים

* 

## הערות שוליים

קטגוריה:פיזיקאים ישראלים
קטגוריה:פיזיקאים יהודים
קטגוריה:בוגרי תיכון הנדסאים הרצליה
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת אריאל בשומרון: הנדסה
קטגוריה:ישראלים שנולדו ב-1970
התעויוט

**התעויוט** הוא הרכב מוזיקלי, שהוקם בשנת 1990, כלהקתו של הזמר והיוצר אביב גפן ומלווה אותו לסירוגין באלבומיו ובהופעותיו. ההרכב קם תחת השם "חתולים בצנרת". נגני ההרכב השתנו עם השנים. שם הלהקה נבחר על ידי אביב גפן מתוך אמונה שהחיים רצופים טעויות שמתוות את חיי האדם.

## היסטוריה
הלהקה הוקמה ב-1990, והרכבה הראשון, פרט לאביב גפן, כלל את אמיתי אשר כגיטריסט, אורן לץ כבסיסט, דני כץ כקלידן ועודד שחר כמתופף. בתקופת לימודיו בבית הספר רימון, גפן הכיר את עודד שחר (שניגן בהרכב ותיקי הבריגדה) ואת הקלידן שלומי קינן (שניגן בלהקת איזי והפתולוגים). אילן בן עמי (שגם למד ברימון) הכיר לגפן את אחיו, הגיטריסט הראל בן עמי. הראל בן עמי הכיר לגפן את הבסיסט, שלומי צידקי. גפן מתייחס לשחר, קינן, בן עמי וצידקי כגרעין של להקת התעויוט.

בשנת 1994 הצטרף להרכב ערן מיטלמן כפסנתרן.

בשנת 1999 הצטרף הקלידן דניאל סולומון.

בשנת 2007 הורשע שלומי צידקי (ששינה את שמו לשלומי טל) בבעילת קטינה, במעשה סדום, בפגיעה בפרטיות ובהאזנת סתר, הוא הוחלף עם הבסיסט ספי אפרתי.

בשנת 2025 הלך לעולמו חבר הלהקה עודד שחר, לאחר מאבק במחלה קשה.

## חברי הלהקה

* עומרי אגמון - גיטרה (2017–הווה)
* הדר גרין - גיטרה בס (2017–הווה)
* נועם חבקין - קלידים (2021–הווה)
* ערן מיטלמן - קלידים (1994–1998, 2007–הווה)
* תומר צדקיהו - תופים (2004–הווה)

### חבר הלהקה לשעבר
* ספי אפרתי - גיטרה בס (2006–2017)
* דניאל סלומון - קלידים (1999–2006)
* הראל בן עמי - גיטרה (1990–2016)
* שלומי צדקי - גיטרה בס (1990–2006)
* שלומי קינן - קלידים (1990–2020)
* עודד שחר - תופים (1990–2003, מת ב-2025)

## דיסקוגרפיה

### אלבומי אולפן
* זה רק אור הירח (1992)
* עכשיו מעונן (1993)
* שומקום (1995)
* המכתב (1996)
* לילות לבנים (1999)

### אלבומי אוסף

* ירח מלא – האוסף (1997)

## הערות שוליים

קטגוריה:אביב גפן
קטגוריה:להקות רוק ישראליות
הבנים מציגים: שטני

**הבנים מציגים: שטני** (באנגלית: **The Boys Presents: Diabolical**) היא סדרת קומדיה שחורה מונפשת אמריקאית למבוגרים שעלתה לראשונה בשירות פריים וידאו ב-4 במרץ 2022. הסדרה מבוססת על סדרת הקומיקס "הבנים" מאת גארת' אניס ודריק רוברטסון, ומשמשת כספין אוף לסדרת טלוויזיה בלייב אקשן בעלת אותו השם. לסדרת האנתולוגיה שמונה פרקים, שלכל אחד מהם סגנון הנפשה משלו.

## רקע עלילתי
הסדרה מורכבת מסדרה של סרטוני הנפשה קצרים העוסקים בעלילות-משנה ביקום בו הסדרה מתקיימת, כל אלו הקשורים לתרכובת ויי המעניקים למשתמשים בהם יכולות-על, תוך שימוש בסגנונות הנפשה שונים.

## הפקה
בפאנל של פריים וידאו שנערך בשנת 2021 בכנס חוויית קומיק-קון בברזיל, הוכרזה לראשונה על פיתוחה של סדרת אנתולוגיה מונפשת המתרחשת ביקום "הבנים"; **The Boys Presents: Diabolical**, אותה המפיקים סת' רוגן ואוון גולדברג השוו אותה לסרט "אנימטריקס". הסדרה מורכבת משמונה סיפורים חדשים לגמרי, שנוצרו על ידי אקוופינה, גארת' אניס, אליוט ואילנה גלזר, אוון גולדברג וסת' רוגן, סיימון ראקיופה, ג'סטין רוילנד ובן בייות', ואנדי סמברג ואיישה טיילר. הסדרה עלתה לשידור לראשונה ב-4 במרץ 2022.

אריק קריפקה הצהיר שהרעיון ליצור את הסדרה עלה בין הסגרים בעקבות התפרצות מגפת הקורונה בארצות הברית, כאשר המפיקים רצו להפיץ תוכן במהלך ההמתנה לעונה השלישית של "הבנים". בשל ההגבלות על רוב הפקות הלייב אקשן, הוחלט לנסות וליצור אנתולוגיה מונפשת תוך שימוש בצורות וסגנונות הנפשה שונים.

מספר מחברי צוות הדיבוב נחשפו עם הפצת הטריילר הראשון בפברואר 2022, שכלל אחדים מהיוצרים. בשלהי פברואר 2022, הופץ טריילר מלא, שחשף בין היתר כי השחקן סיימון פג ידבב את דמותו של יואי קמפבל, דמות שמודלה ואוירה על פי מראהו החיצוני של פג; לאחר שלא יכל לגלם אותו בסדרת הלייב אקשן בעקבות הזדקנותו.

## ביקורות
באתר הביקורות "Rotten Tomatoes", הסדרה מחזיקה בציון 96% על סמך 25 ביקורות, עם דירוג ממוצע של 7.50/10. קונצנזוס הביקורותי של האתר כתב כי  באתר הביקורות המשוקללות "Metacritic", אשר משתמש בשקלול ממוצע, הסדרה זכתה לציון 70/100 על סמך 7 ביקורות, מה שמצביע על "ביקורות חיוביות לרוב".

## קישורים חיצוניים

## הערות שוליים

קטגוריה:סדרות ספין-אוף אמריקאיות
קטגוריה:סדרות הנפשה אמריקאיות
קטגוריה:סדרות טלוויזיה המבוססות על קומיקס
קטגוריה:סדרות טלוויזיה מקוריות של אמזון
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2022
פיקוד גרינלנד

**פיקוד גרינלנד** (בדנית: **Grønlands Kommando**; בראשי תיבות: **GLK**) היה פיקוד של כוחות ההגנה הדניים אשר היה אחראי על אכיפת הריבונות הדנית בתחומי גרינלנד.

## היסטוריה
לאחר מלחמת העולם השנייה הקים הצבא הדני בנוק את "המפקדה הימית של גרינלנד". ב-1 באוגוסט 1951 שונה שם הכוח ל"פיקוד גרינלנד" ומפקדתו עברה מנוק לכנגילינגואיט. פרט לאכיפת הריבונות הדנית בתחומי האי, במסגרת מספר אמנות בינלאומיות הפיקוד היה מחויב לפקח על כל פעולות החילוץ וההצלה בתחומי גרינלנד. ב-31 באוקטובר 2012 אוחד הפיקוד יחד עם פיקוד איי פארו ליצירת הפיקוד הארקטי.

## קישורים חיצוניים
* פיקוד גרינלנד באתר Store norske leksikon
* פיקוד גרינלנד באתר lex.dk

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כוחות ההגנה של דנמרק
קטגוריה:גרינלנד
פיטר ברוק (נהג מרוצים)

**פיטר ברוק** (באנגלית: **Peter Brock**; 26 בפברואר 1945 – 8 בספטמבר 2006) היה נהג מרוצים אוסטרלי. הוא ניצח בתחרויות רבות באוסטרליה, במשך 40 שנים היה חלק מקבוצת הולדן.

## ביוגרפיה
פיטר ברוק נולד בפרבר של מלבורן, ויקטוריה שבאוסטרליה. לאחר סיום הלימודים בשנת 1965 הוא התגייס לצבא אוסטרליה. בשנת 1969 הוא לראשונה השתתף במרוץ מכוניות. בשנת 1972 הוא לראשונה ניצח במרוץ "בטהרסט" ועד לשנת 1987 ניצח במרוץ זה עוד שמונה פעמים. בשנת 2003 לאחר הפסקה של מספר שנים הוא ניצח פעם נוספת בתחרות זו.

פיטר ברוק השתתף שלוש פעמים במרוץ 24 השעות של לה מאן, בפעם הראשונה בשנת 1976. ב"לה מאן" ברוק היה נהג של מכוניות BMW ופורשה. אי הצלחתו במרוץ 1984 (שם הוא היה נהג משנה בצוות) גרמה לו אכזבה גדולה ולמעשה הוא לא חזר להתחרות מחוץ לאוסטרליה.

ברוק נהרג בשנת 2001 תוך השתתפות במרוץ מכוניות במכונית Daytona Sportscar.

במרוצת הקריירה ברוק ניצח ב-86 מרוצים באוסטרליה ומעל ל-200 פעמים היה בשלולת המהירים. בשנת 1978 ו-1980 הוא ניצח באליפות אוסטרליה. בניגוד לנהגי מרוצי מכוניות אוסטרלים אחרים, הוא לא השתתף בתחרויות רבות מחוץ לגבולות המדינה.

בעקבות ההצלחה במסלול המרוצים, ברוק הוזמן להנחות מספר תוכניות טלוויזיה. על חייו צולמו מספר סרטי תעודה, הראשון בשנת 1997 The Legend.

כהכרה להצלחותיו של פיטר ברוק, החל משנת 2006 מנצחי תחרות בטהרסט מקבלים Peter Brock Trophy. בשנת 2016 הוקרנה ברשת טלוויזיה אוסטרלית סדרת טלוויזיה Brock על חייו.

בשנת 1980 הוא התקבל למסדר אוסטרליה ובהמשך קיבל מספר עיטורים נוספים.

## קישורים חיצוניים

* 

* 

קטגוריה:ערכים שבהם תבנית בריטניקה אינה מתאימה
קטגוריה:נהגי מכוניות מרוץ אוסטרלים
קטגוריה:מתחרים במרוץ 24 השעות של לה מאן
קטגוריה:מסדר אוסטרליה: חברים
קטגוריה:אוסטרלים שנולדו ב-1945
קטגוריה:אוסטרלים שנפטרו ב-2006
אלישבע וייל

**אלישבע וייל** (נולדה ב-26 באפריל 1996) היא שחקנית ויוצרת קולנוע וטלוויזיה ישראלית.

## ביוגרפיה
וייל נולדה וגדלה בצפת בבית חרדי עם 11 אחים ואחיות, בגיל 13 היא חזרה בשאלה, ברחה מהבית וחיה שנתיים ברחוב. לאחר מכן נקלטה על ידי משפחת אומנה.

וייל היא בוגרת המכינה בבית הספר למשחק של ניסן נתיב ב-2013 ובוגרת בית הספר למשחק מול מצלמה "טכניקה" מ־2016. בוגרת לימודי בימוי ובכתיבה במגמת קולנוע בבית הספר מנשר לאמנות 2021.

## קריירה
וייל החלה את קריירת המשחק שלה בשנת 2015 בסרט "חופשת הקיץ" של הבמאי ניר סער, הסרט הוצג בפסטיבל קאן, פסטיבל הקולנע בירושלים ובפסטיבל הסרטים הבינלאומי בחיפה.

בשנת 2019 השתתפה וייל בשני סרטים קצרים: "תענוגות" של הבמאי דור פאר, "פיתה לב" של הבמאי עומרי דקל קדוש ובסרט "קצפת ודובדבנים" של הבמאי גור בנטביץ׳.

בשנת 2019 שיחקה בסדרת הטלוויזיה "רק להיום" של ניר ברגמן.

בשנת 2021 הופיעה וייל בתפקיד הראשי בסרט "הביקור" של הבמאית מיה קפלן. הסרט השתתף בפסטיבל קאן.

באותה שנה שיחקה בתפקיד אבישג בסרט "מישהו יאהב מישהו" של הבמאית הדס בן ארויה. על משחקה בסרט זכתה בפרס השחקנית הטובה ביותר בפסטיבל הקולנוע הבינלאומי בירושלים 2021.

במרץ 2022 הופיעה וייל בסדרה "שנות הירח" של היוצר אביב גפן בדמותה של אחותו שירה גפן.

ב-2024 הופיעה בסרט הקולנוע "דניאל אויערבאך" של הבמאי דוד וולך.

## חיים אישיים
כיום מחלקת את זמנה בין פריז לישראל.

## פילמוגרפיה

### קולנוע

### טלוויזיה

## קישורים חיצוניים

### רשתות חברתיות

### כתבות
* 
* 
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרות בית ספר מנשר לאמנות
קטגוריה:בוגרי בית ספר מנשר לאמנות
קטגוריה:ישראלים שנולדו ב-1996
קטגוריה:ישראליות שנולדו ב-1996
ירגזי אדום-בטן

**ירגזי אדום-בטן** (שם מדעי: *Sittiparus castaneoventris*) הוא מין של ציפור שיר ממשפחת הירגזיים.

## מאפיינים פיזיים
הירגזי אדום-הבטן הוא עוף קטן באורך 11–13 ס"מ. ראשו, עורפו וגרונו שחורים, הלחי לבנה, גבו בצבע אפור מתכתי וגחונו אדמדם, ומכאן שמו. הירגזי אדום-הבטן דומה לירגזי הרבגוני, אך קטן יותר ובעל פנים לבנים יותר, וגחונו כהה יותר וחסר את קו הגחון.

## תפוצה ובית גידול
הירגזי אדום-הבטן חי ביערות ממוזגים ובאזורים כפריים ופרווריים. ירגזי זה אנדמי לטאיוואן. הערכת טווח התפוצה (40,300 קמ"ר) גדולה, ולכן המין אינו מתקרב לסף סכנת הכחדה לפי קריטריון גודל הטווח. גודל האוכלוסייה לא כומת, אך מוערך כי מין זה לא עומד בקריטריון גודל האוכלוסייה. למרות העובדה שמגמת האוכלוסייה נמצאת בירידה, הירידה אינה מהירה מספיק כדי להתקרב לסף סכנת הכחדה לפי קריטריון מגמת האוכלוסייה. כתוצאה מכך, הירגזי אדום-הבטן מסווג כמין ללא חשש.

## טקסונומיה
הירגזי הרבגוני תואר על ידי ג'ון גולד ב-1863. הסוג סיטיפרוס תואר לראשונה על ידי אדמון דה סליס לונשאן  בשנת 1884 עם זאת, הסוג נחשב שנים רבות לתת־סוג של ירגזי, והמין נכלל בסוג ירגזי עם רוב הירגזיים האחרים. מחקר משנת 2005 מבוסס נתונים גנטיים ומורפולוגיים תמך בהפרדת הסוג פויסילה, אליו שויך בעבר הירגזי אדום-הבטן. מחקר מאוחר יותר מצא קשר גנטי בין הירגזי הרבגוני (שנחשב אז למין בסוג פויסילה) והירגזי לבן־המצח (שנחשב אז למין בסוג ירגזי), והמליץ על פיצולם לסוג נפרד, סיטיפרוס, כפי שביצעו גופים אחדים, בהם IUCN, ו-IOC. לעומתם, ITIS עדיין מציג את מיני הסוג סיטיפרוס בסוג פויסילה.

המינים ירגזי אדום-בטן (*Sittiparus castaneoventris*), ירגזי איריומוטה (*Sittiparus olivaceus*) וירגזי איזו (*Sittiparus owstoni*) נחשבו בעבר לתת־מינים של הירגזי הרבגוני, אבל סווגו מחדש כמינים עצמאיים בעקבות פרסום של מחקר פילוגנטי ב–2014.

## קישורים חיצוניים

* מפת תחום תפוצה והקלטות של ירגזי אדום-בטן באתר Xeno-canto

## הערות שוליים
 

קטגוריה:בעלי חיים שתוארו ב-1863
קטגוריה:טקסונים שתוארו בידי ג'ון גולד
קטגוריה:ירגזיים
קטגוריה:טאיוואן: עופות
קטגוריה:טאיוואן: בעלי חיים אנדמיים
Luigi's Mansion 3

**Luigi's Mansion 3** הוא המשחק השלישי בסדרת משחקי הסולו של הדמות לואיג'י מסדרת משחקי מריו. המשחק יצא בשנת 2019 לקונסולת הנינטנדו סוויץ' ועלילתו היא המשך ישיר ל־Luigi's Mansion: Dark Moon. המשחק זכה להצלחה גדולה ומכר עד כה כ-12 מיליון עותקים.

## עלילת המשחק
עלילת המשחק היא המשך ישיר ל-Dark Moon. לואיג'י וחבריו, מריו, הנסיכה פיץ', ושלושה טודים נוסעים לנופש במלון מפואר לאחר שקיבלו הזמנה מיוחדת. לואיג'י מגלה שרוחות רפאים מנהלות את המקום, וביחד עם King Boo (האויב הגדול מהמשחק הקודם), הם מנסים לנקום בלואיג'י על כך שכלא אותם מלכתחילה. בתחילת המשחק מנהלת המלון, King Boo והרוחות מצליחים לכלוא את כל החבורה, מלבד לואיג'י שחומק מהם במטרה להציל את החבורה. אל לואיג'י מצטרף פרופסור גד, שגם עזר ללואיג'י במשחקים הקודמים. הוא מצייד אותו בשואב-הרוחות ובכלים נוספים, כדי להביס את הרוחות ולהציל את החברים שכלואים בין 17 קומות המלון.

## משחקיות
במהלך המשחק עומדים לרשות השחקן מספר כלים נרחב בהם עליו להשתמש. חלקם מופיעים במשחקים הקודמים, וחלקם חדשים למשחק הנוכחי.
* **פנס הלם** - בעזרת הפנס השחקן שולח אלומות אור חזקות שמהממות את הרוחות לזמן קצר, ועליו לנצל זאת כדי לשאוב אותם. ישנו גם פנס אינפרא מיוחד שעוזר לגלות חפצים ודלתות בלתי נראים.
* **שואב רוחות** - בעזרתו ניתן לשאוב רוחות, כסף, וחפצים שונים המפוזרים ברחבי המפה. והוא אף משמש את לואיג'י לפתור חידות שונות. לשואב יש שימוש נוסף והוא להשלים קודקס של הרוחות שלואיג'י תפס. זהו הכלי העיקרי שבו לואיג'י משתמש במהלך המשחק.
* **Gooigi** - גרסה חלקלקה וירוקה של לואיג'י. שחסין בפני דברים חדים, ויכול לעבור דרך סורגים, וסבכות ניקוז. וגם יכול לעזור ללואיג'י כמכפיל כח. עוזר ללואיג'י בשלל המשימות. אולם הוא רגיש למים, וברגע שייגע בהם יעלם מיד.
* **[[וירטואל בוי]]** - בעזרת המכשיר אפשר לנווט במפה תלת-ממדית. וליצור קשר עם הפרופסור שמדריך ונותן מידע, הסברים, וטיפים שונים. במכשיר יופיעו גם ההישגים וההתקדמות של השחקן ומה עוד עליו להשלים. שם המכשיר וצורתו הם אזכור ישיר ל-"וירטואל בוי" שהייתה הקונסולה הנכשלת ביותר של נינטנדו.

## ביקורות
המשחק קיבל ביקורות מצוינות מרוב המבקרים. באתר Vgames נכתב: .

באתר IGN בעברית הגדירו את המשחק: 

## פרסים ומועמדויות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מריו (זיכיון): משחקי ספין-אוף
קטגוריה:משחקי נינטנדו סוויץ'
קטגוריה:משחקי וידאו משנת 2019
קטגוריה:משחקי פעולה-הרפתקאות
קטגוריה:משחקי וידאו קואופרטיבים
קטגוריה:משחקי וידאו שפותחו בקנדה
נח אנגלהרד

**נח אנגלהרד** (נולד ב-21 בינואר 1996) הוא משורר, מוזיקאי, מלחין שחקן ודוגמן ישראלי.

## ביוגרפיה
אנגלהרד נולד בגבעתיים למשפחה דתית-ציונית, הבן הצעיר משישה ילדים, לאב גינקולוג ואמא מורה לפסנתר. בגיל 14 החליט לחזור בשאלה. בגיל שבע-עשרה פרש מבית הספר והחל ללמוד פילוסופיה באוניברסיטה הפתוחה. כשלוש שנים לאחר מכן השלים תואר ראשון בפילוסופיה באוניברסיטת תל אביב.

### כתיבת שירים
אנגלהרד הוא חבר מערכת כתב העת "הבה להבא". בעבר שימש כמבקר הספרות של טיים אאוט תל אביב.

מאז 2012 הוא מפרסם שירה בכתבי העת "הבה להבא", "הו!", "עירובין", "ננופואטיקה", ועוד. בשנת 2020 פורסם סיפורו הקצר "מיינדפולנס" במסגרת תחרות הסיפור הקצר של העיתון "הארץ" כסיפור מומלץ.

בשנת 2018 ראה אור ספר שיריו הראשון "אורה נובה", בהוצאת "הבה לאור".

### קריירה מוזיקלית
אנגלהרד רכש השכלה מוזיקלית מגיל צעיר.

בשנת 2013 ניגן יחד עם להקת טייגר לאב במופע הפותח ללהקת הפט שופ בויז בהיכל נוקיה בתל אביב.

בשנת 2018 הקים פרויקט סולו בשם One Room Hotel, שלו כיום שני אלבומים שיצאו בהוצאה עצמאית. שנה לאחר מכן נבחר להיות המופע הפותח בטור של הלהקה Isolation Berlin  ברחבי גרמניה. מאז הוא מופיע עם הרכב זה בברלין ובשאר רחבי אירופה.

### בטלוויזיה
בשנת 2022, ללא רקע קודם במשחק, גילם אנגלהרד את דמותו של אביב גפן בסדרה "שנות הירח".

## קישורים חיצוניים

* .
* 
* 
* 
* איריס קול, ההפתעה של שנות הירח, ראיון של נח אנגלהרד לרדיו 103FM

## הערות שוליים

קטגוריה:שחקני קולנוע וטלוויזיה ישראלים
קטגוריה:דוגמנים ישראלים
קטגוריה:משוררים ישראלים
קטגוריה:מוזיקאים ישראלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1996
ליגת העל של קוראסאו

**ליגת העל של קוראסאו** (בהולנדית: **Curaçao Promé Divishon**) היא הליגה העליונה בכדורגל בקוראסאו, שמאורגנת על ידי התאחדות הכדורגל של קוראסאו, כאשר במקור היא נוסדה בשנת 1974 תחת האנטיליים ההולנדיים, ולאחר מכן והיא נוסדה מחדש בשנת 2010, עם פירוק האנטילים ההולנדיים לישויות מדיניות שונות חדלה ההתאחדות של האנטילים ההולנדיים להתקיים. נבחרת קוראסאו בכדורגל והגביע ששוחק עד עכשיו ירשה אותה כחברה בפיפ"א ואילו סנט מארטן ובונייר הקימו התאחדויות וליגות שונות משלהם.

הקבוצה הבולטת ביותר בליגה היא קבוצת בריו טראפרס (שמקורה בעיר הבירה וילמסטאד) ולה 21 אליפויות. שנייה בדירוג היא קבוצת יונג הולנד גם היא מהעיר וילמסטאד ולה 14 אליפויות.

## היסטוריה
כבר בנובמבר 1913 ובפברואר 1915 מדווחים משחקים שנערכו במדינת קוראסאו, המועדון הראשון שידוע כי נוסד על האי (ב-1909). ספר רשמי שפורסם לרגל יובל הכסף של הפדרציה, מאשר את קיומו של פדרציה קצרת מועד עם שני מועדונים חברים בלבד (רפובליקה וספרטה). עוד נכתב באותו ספר כי ה-C.V.B. שנוסד ב-1921 פורק בקיץ 1922 בעקבות סכסוך בין המועדונים ליאונידס וספרטה.

בכל אופן התאחדות הכדורגל של קוראסאו ה-C.V.B (בהולנדית: Curaçaosche Voetbal Bond) נוסדה רשמית ב-2 בנובמבר 1921, לאחר האליפות המקומית הראשונה אי פעם, שנערכה במתכונת נוק-אאוט באוגוסט 1921 (ואפשר גם לראות אותה כקודמת הטורניר של ה"קונינגין וילהלמינה ויסלבקר" הראשון שהתקיים ב-1928).

עם זאת, הארגון עצמו (ששונה מאוחר יותר רשמית ל-"FFK, "Federashon Futbol Korsou, הגרסה של שמו בפפיאמנטו, שהפכה לשפה רשמית באי, יחד עם אנגלית, במרץ 2007) לפי מספר מקורות ה-C.V.B. נוסדה בארבע הזדמנויות נפרדות (ופורקה שלוש פעמים) תוך תריסר שנים.

הליגה של 1922/23 אורגנה על ידי ועדה באופן אד הוק לצורך ה-C.V.C. (ועדת הכדורגל של קורסאו). ה-C.V.B. נוסדה שוב באוקטובר 1923. בתחילת 1925 פורקה הפדרציה פעם נוספת ו-C.V.B. נוסדה, עקב בעיות בניצול ובתחזוקה של פארק ג'וליאנה ספורט.

ה- C.V.B הצטרפה לפיפ"א ב-14 במאי 1932, שלוש שנים לאחר ה-S.V.B. (התאחדות הכדורגל של סורינאם) ושמונה שנים לאחר ה-N.I.V.B. (איי הודו המזרחיים ההולנדיים). לפיכך, באותה תקופה הייתה ממלכת הולנד ביתם של ארבע פדרציות חברות בפיפ"א.

בשנת 1939, נוסד הארגון "ארגון ספורט קתולי" - K.S.C. (Katholieke Sport Centrale), אשר תחום הכדורגל שלו ארגן ליגה משלה במהלך מלחמת העולם השנייה ואחריה עד שהתמזגה לתוך ה-C.V.B בסוף 1948.

ב-17 באפריל 1973, שמונה מועדונים (וילמסטאד, קוויק 60, אמ אל די, אמ אס וי., זימאכט, אומגה, סובק ו-די או דבליו) הקימו את V.C.V.F. (התאחדות הכדורגל החופשית של קוראסאו), שלמעשה קיימת עד היום.

בתחילת 1974 עזבו 20 מועדונים את ה-C.V.B. והקים פדרציה חצי מקצועית (ה-Fedprof בקיצור F.F.P.C.: Federashon Futbol Profesional do Corsow) שהתמזגה גם היא בסופו של דבר ל-C.V.B. ופתחה ליגה חצי מקצוענית ראשונה ב-8 בספטמבר 1974.

בין השנים 1960 ל-2010, העפילו האלופים והסגניות מקורסאו לאליפות של האנטילים ההולנדיים, שבה שלטו לאורך חצי המאה של קיומה, וזכו ב-44 מתוך 46 האליפויות ששיחקו.

כאשר התאחדות הכדורגל של האי השתלטה על החברות מה-N.A.V.U. המפורק, השם הרשמי של הפדרציה כפי שנרשם ב-F.I.F.A. שונה ל-C.F.F (התאחדות הכדורגל של קורסאו - Curaçao Football Federation), החל מ-2010.

## אלופות הליגה לפי עונות

## טבלת אלופות

## קישורים חיצוניים
* 

* אלופות הליגה באתר RSSSF
* נתונים מאתר globalsport

קטגוריה:קוראסאו: כדורגל
קטגוריה:ליגות כדורגל קאריביות
גפן גנני

**גפן גנני** (23 ביולי 1987) היא שחקנית קולנוע ותיאטרון ובמאית ישראלית.

## ביוגרפיה

גנני, ילידת תל אביב, היא בתו של גדעון גנני, מייסד קרן מקור לסרטי קולנוע וטלוויזיה. היא בוגרת תיכון עירוני ה' במגמת תיאטרון. בוגרת בית הספר לביטוי בימתי "הדרך".

בשנת 2013 שיחקה גנני בתפקיד ראשי בסרט "סופעולם" בבימויה של רוני קידר.

בשנת 2014 שיחקה בסרט "יונה" בבימויו של ניר ברגמן.

בשנת 2016 כתבה וביימה את הסרט הקצר "מי שטוב לו", בשיתוף עם מורן רוזנבלט, אשר זכה לתמיכה של הפסטיבל הגאה TLV FEST וזכה בתואר הסרט העצמאי הקצר הטוב ביותר בפסטיבל הסטודנטים ה-18. הסרט הוצג בפסטיבלים שונים בעולם.

בשנת 2017 שיחקה בתפקיד ראשי בסרט "תפקיד משנה" בבימויו של ניר גילת.

במרץ 2022 החלה להופיע בסדרה שנות הירח של היוצר אביב גפן, בדמותה של איגי וקסמן.

### תיאטרון
בשנת 2015 ייסדה גנני את קבוצת "אנסמבל טירסטיק". היא כתבה וביימה את המחזמר "טירסטיק – מחזמר על רצח". המחזמר הוצג בתיאטרון תמונע.

ב-2023 כתבה וביימה את המחזה פוראבראלנצח. היצירה פותחה במסגרת התכנית "נקודת קצה".

## חיים אישיים
גנני חיה בתל אביב עם בת זוגה.

## קישורים חיצוניים

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:במאיות ישראליות
קטגוריה:במאים ישראלים
קטגוריה:בוגרות תיכון עירוני ה' (תל אביב)
קטגוריה:בוגרי תיכון עירוני ה' (תל אביב)
קטגוריה:בוגרות הדרך - בית הספר לביטוי בימתי
קטגוריה:בוגרי הדרך - בית הספר לביטוי בימתי
קטגוריה:להט"ביות ישראליות
קטגוריה:להט"בים ישראלים
קטגוריה:שחקנים להט"בים ישראלים
קטגוריה:במאים להט"בים
קטגוריה:להט"בים יהודים
קטגוריה:ישראליות שנולדו ב-1987
קטגוריה:ישראלים שנולדו ב-1987
אלסקצפל

**אלסקצפל** (שם מדעי: *Alaskacephale*) הוא סוג של דינוזאור ממשפחת הפכיצפלוזאוריים שהתקיים באמריקה הצפונית לפני 80 עד 69 מיליון שנה מזמננו במשך הקמפן עד המאסטריכט. הסוג התגלה בחפירות באלסקה ותואר בידי החוקר רוברט סאליבן ב-2006. משמעות שמו: "הפכיצפלוזאור של אלסקה". הסוג כולל מין יחיד **Alaskacephale gangloffi**, שבעבר נחשב למין של פכיצפלוזאורוס. שם המין מכבד את הפלאונטולוג רולנד גנגלוף, שחקר את הדגימה הראשונה.

דינוזאור זה ידוע רק ממצא של עצם קשקש בתוך עצם המצח, אשר כיסתה בדומה לקסדה את הגולגולת וגוננה עליה מזעזועים והייתה בעלת תפרים ייחודיים, אשר גרמו להפריד את הסוג מהפכיצפלוזאורוס. ככל הנראה היה דו-רגלי מהיר שהיה קטן מהפכיצפלוזאורוס, כנראה רק שליש מגודלו ודומה יותר לפרנוצפל ממונגוליה.

דינוזאור זה התקיים לאורך אלסקה הקרטיקונית ונעלם מעט לפני הכחדת הקרטיקון הגדולה. לצידו חיו דינוזאורים גדולים כמו אדמונטוזאורוס ופכיצפלוזאורוס וטורפים גדולים כמו הנאנוקזאורוס והאלברטוזאורוס. 

## קישורים חיצוניים

קטגוריה:פכיצפלוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2006
זאב וורמברנד

**זאב וורמברנד** (נולד ב-19 ביוני 1951) הוא מנהל ישראלי, לשעבר מנכ"ל שירותי בריאות כללית, מגה קמעונאות וקופת חולים מאוחדת.

## ביוגרפיה
זאב וורמברנד נולד ב-1951. בשנים 1970–1973 שירת בצה"ל בסיירת שקד. בשנים 1973–1976 למד בטכניון וקיבל תואר ראשון (בהצטיינות) בהנדסת תעשייה וניהול, מגמה לניהול פיננסי.

עם סיום לימודיו עבד במשך שנתיים כמנתח מערכות בחברת אלביט. עבר לחברת מכשירי תנועה, בה מילא תפקידים שונים במשך 14 שנים. היה סמנכ"ל כספים ופיתוח העסקי בחברת שקם, ומנהל החטיבה התעשייתית שלה. בשנת 1993 הוביל את תהליך הפרטת החברה.

בינואר 1995 החל לעבוד בשירותי בריאות כללית כסמנכ"ל וראש חטיבת הכספים, והוביל חלק מהמהלכים להבראתו הכלכלית של הארגון. באוקטובר 2002 מונה למנכ"ל הארגון, ושימש בתפקיד זה עד ספטמבר 2007. בתקופה זו היה גם יו"ר הדירקטוריון של חברות בנות של שירותי בריאות כללית, בהן מכון מור ודקלה חברה לביטוח.

בחודש זה מונה למנכ"ל חברת הפניקס השקעות ופיננסים בע"מ, חברת בת של הפניקס אחזקות שעוסקת בניהול ההשקעות של קבוצת הפניקס. שימש בתפקיד זה עד מרץ 2008.

במרץ 2008 מונה למנכ"ל אלון החזקות ברבוע כחול ישראל בע"מ ולמנכ"ל חברת הבת מגה קמעונאות בע"מ, ושימש בתפקידים אלה עד ינואר 2013. בתקופה זו היה גם יו"ר הדירקטוריון של החברות הבנות עדן טבע מרקט בע"מ ונעמן פורצלן בע"מ. עם כניסתו לתפקיד מנכ"ל מגה קמעונאות נדרש להתמודד עם חרם של הציבור החרדי על הרשת, ובפרט על תת-הרשת "שפע שוק" הפונה לציבור החרדי, עקב הרכישה, לפני כניסתו לתפקיד, של רשת AM:PM שסניפיה פועלים גם בשבת. במהלך כהונתו כמנכ"ל מגה קמעונאות הקימה הרשת תת-רשת זולה בשם "מגה בול".

במאי 2013 מונה למנכ"ל קופת חולים מאוחדת, ושימש בתפקיד זה עד פברואר 2019. בתפקידו זה הוביל את רכישת 40% מרשת המרכזים הרפואיים נ.א.ר.א. שבשליטת צביקה בארינבוים.

שימש גם כדירקטור חיצוני בחברות אחדות: רבוע כחול ישראל (ינואר 2001 - ינואר 2006), יובנק (ינואר 2005 - ינואר 2006), בנק דיסקונט (ינואר 2006 - דצמבר 2007), אפריקה מגורים (יוני 2014 – יוני 2016), בזק וישרס.

באפריל 2019 מונה ליו"ר דירקטוריון לגין בע"מ.

זאב וורמברנד נשוי ולו שלושה ילדים.

## קישורים חיצוניים
* זאב וורמברנד - קורות חיים (נובמבר 15), באתר "מאיה"
* 
* 

## הערות שוליים

קטגוריה:מנכ"לים ישראלים
קטגוריה:מנכ"לי שירותי בריאות כללית
קטגוריה:מנכ"לי קופת חולים מאוחדת
קטגוריה:דירקטורים ישראלים
קטגוריה:בוגרי הטכניון - מכון טכנולוגי לישראל: הנדסת תעשייה וניהול
קטגוריה:ישראלים שנולדו ב-1951
בוהוסלן

**בוהוסלן** (בשוודית: **Bohuslän**) הוא חבל ארץ בשוודיה הממוקם בארץ-ההיסטורית יטאלנד אשר נמצא בחלק הצפוני ביותר של החוף המערבי של שוודיה. חבל בוהוסלן גובל בחבל דולסלנד בחלק הצפון מזרחי, בחבל וסטרה-ייטלנד בחלק הדרום מזרחי, בים הצפוני בחלקו המערבי, ומחוז הנורווגי אסטפולד בחלקו הצפוני.

החבל נקרא על שם הטירה הנורווגית "בוהוס" מתקופת ימי הביניים. החבל היה במקור ממקום בשטחה של נורווגיה אך בעקבות הסכם רוסקילדה בשנת 1658, האיחוד של דנמרק-נורווגיה נאלץ להעביר את השליטה על חבל זה לשוודיה יחד עם סקונהלנד (דרום ודרום-מערב שוודיה של היום).

## דמוגרפיה
נכון ל-31 בדצמבר 2016 מספר התושבים בחבל היה 299,087, וצפיפות האוכלוסין הייתה בסביבות 68 תושבים לקמ"ר.

## גלריית תמונות

Bohuslän.JPG|כפר הדייגים ליסהשיל בבוהוסלן
Tanumshede_2005_rock_carvings_5.jpg|אמנות סלע מתקופת הברונזה בטאנום שבבוהוסלן אשר נוצרה בסביבות האלף ה-2 לפנה"ס
D81 2326 (28497035462).jpg|גולהולמן, בוהוסלן
Södra_Hamnen,_Strömstad.jpg|עיירת הדיג סטרומסטאד בבוהוסלן


## קישורים חיצוניים

* 

קטגוריה:שוודיה: חבלים
קולג' קהילתי

[שמאל|280px|ממוזער|הקמפוס הראשי של מכללת מונרו, [רוצ'סטר|ברוצ'סטר שבניו יורק]]
**קולג' קהילתי** (באנגלית: **Community college**) היא סוג של מוסד חינוכי בו ניתן ללמוד במשך שנתיים בעבור שכר לימוד סביר. למונח יכולות להיות משמעויות שונות במדינות שונות - בקולג'ים קהילתיים רבים יש "הרשמה פתוחה" לסטודנטים שסיימו את בית הספר התיכון. המונח מתייחס בדרך כלל למוסד להשכלה גבוהה המספק חינוך לכוח העבודה ותוכניות אקדמיות שונות. בחלק מהקולג'ים הקהילתיים ישנם גם קבוצות אתלטיקה ומעונות הדומים לאלו הקיימים באוניברסיטאות.

## בארצות הברית
בארצות הברית הקולג'ים הקהילתיים, המכונים לעיתים גם מכללות טכניות, מכללות דו-שנתיות או מכללות עירוניות, הן בעיקר מוסדות ציבוריים המספקים השכלה על-תיכונית, המתמקדת בהשגת תעודות, דיפלומות ותארים נלווים. לאחר שהסטודנטים מסיימים את לימודיהם בקולג' הקהילתי, חלק מהסטודנטים ממשיכים ללמוד ועוברים למכללה לאמנויות ליברליות, או שהם ממשיכים ללמוד באוניברסיטה במשך שנתיים עד שלוש שנים על מנת להשלים את לימודי התואר הראשון.

בקולג'ים הקהילתיים הציבוריים בדרך כלל לומדים סטודנטים מהקהילה המקומית והם בדרך כלל נתמכים על ידי הכנסות מהמסים המקומיים. הם בדרך כלל עובדים עם עסקים מקומיים ואזוריים כדי להבטיח שהסטודנטים יוכשרו לעבוד בכוח העבודה המקומי.

## אזכורים בתרבות
* קומדיית המצבים האמריקנית "קומיוניטי" היא סדרת טלוויזיה העוסקת בחיי סטודנטים בקולג' קהילתי אמריקני.

## קישורים חיצוניים

קטגוריה:חינוך מקצועי
קטגוריה:ארצות הברית: אוניברסיטאות ומכללות
מאולה (נהר)

**הנהר מאולה** (בספרדית: **Río Maule**) הוא נהר  הזורם במחוז מאולה, הקרוי על שמו, בצ'ילה, ונחשב לאחד מהנהרות החשובים ביותר של מדינה זו. הנהר קשור לתקופות הפרה-היספניות של המדינה, לכיבוש המדינה, לתקופה הקולוניאלית, למלחמות העצמאות, להיסטוריה המודרנית, לחקלאות (, גידולים מסורתיים), לתרבות (ספרות, שירה, פולקלור), דת, כלכלה ופוליטיקה. המאולה היה כנראה אתר הקרב בין האינקה למפוצ'ה () בסוף המאה ה-15 שקבע את הנהר כגבולה הדרומי של אימפריית האינקה. גברים ונשים מפורסמים רבים בהיסטוריה של צ'ילה נולדו במחוז מאולה הקרוי על שם הנהר. הנהר גם השאיל את שמו לאחד מאזורי גידול הגפנים של המדינה (המכונה גם אפלאסיון), עמק מאולה (Valle del Maule), תת-אזור של העמק המרכזי של צ'ילה.

## מסלול
### החלק העליון
אורכו של הנהר 240 קילומטרים ואגן הניקוז שלו משתרע על פני כ-20,295 קמ"ר. שלושים אחוז מהאגן נמצאים ברכס הרי האנדים. מוצא הנהר באגם לגונה דל מאולה  בפרובינציה טלקה, בגובה של 2,165 מטרים בסביבת הגבול עם ארגנטינה. מאותה נקודה הנהר זורם מערבה ועד מהרה מצטרף אליו בגדה השמאלית אחד מיובליו העיקריים, הנהר , שמוצאו בלגונה דיאל (Laguna Dial), בפרובינציה לינארס. בהמשך, ועדיין בחלקו העליון, מצטרפים למאולה, הפעם בגדה הימנית הנהרות קולורדו (Colorado), קלארו (Claro), פואלצ'ה (Puelche) וסיפרסס (Cipreses).

### החלק האמצעי
לפני שהוא מגיע לעמק המרכזי של צ'ילה, המאולה נסכר על ידי סכר קולבון (Colbún) היוצר את אגם קולבון שמזין את תחנת הכוח ההידרואלקטרית באותו השם.

בהמשך, מצטרפים למאולה גם הקלארו (עוד נהר בשם קלארו) וה. האחרון זורם מדרום ומקבל את מימיהם של כמה יובלים: הפוטגאן (Putagán), מערכת אצ'יבואנו - אנקואה (Achibueno - Ancoa), הפרקילאוקן (Perquilauquén), הפוראפל (Purapel) והקאוקנס (Cauquenes).

### החלק התחתון
בחלקו התחתון, הנהר מקבל את מימיו של רק יובל צנוע אחד, אסטרו דה לוס פוארקוס (Estero de los Puercos), ולאחר שהמאולה זורם במשך קרוב ל-250 קילומטרים, הוא נשפך לאוקיינוס השקט, צפונית לעיר .

## אקולוגיה
באגן נהר המאולה יש מספר מינים משמעותיים של בעלי חיים וצמחייה. מבחינה היסטורית דקל היין הצ'יליאני (*Jubaea chilensis*), גדל באגן הנהר מאולה. אולם עקב התרחבות האוכלוסייה האנושית באזור זה, לעץ זה המוגדר בסכנת הכחדה יש תחום מוגבל יותר שעדיין כולל חלק מהחלק הצפוני של מחוז מאולה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:צ'ילה: נהרות
סן מרטן (אי)

**סן מרטן** (בצרפתית: **Saint-Martin**, בהולנדית: **Sint Maarten**) הוא אי בצפון מזרח הים הקריבי, הממוקם כ-300 קילומטרים מזרחית לפוארטו ריקו. האי משתרע על פני כ-87 קילומטרים רבועים כאשר בסביבות כ-60 אחוזים משטחי האי נמצאים תחת שליטת הרפובליקה הצרפתית ובסביבות כ-40 אחוזים משטחי האי נמצאים תחת שליטת ממלכת הולנד. אף על פי כן החלק ההולנדי של האי מאוכלס יותר מאשר החלק הצרפתי של האי.

האי חולק בין צרפת והולנד במהלך שנת 1648. החלק הצרפתי של האי כולל את הקולקטיב סן מרטן המהווה קולקטיב מעבר לים של הרפובליקה הצרפתית. משום שהוא משתייך לצרפת החלק הצרפתי של האי הוא גם חלק מהאיחוד האירופי. החלק ההולנדי של האי כולל את המחוז ההולנדי סנט מארטן אשר נחשב לאחת מארבע המדינות של ממלכת הולנד.

## דמוגרפיה
ב-1 בינואר 2019 מנתה אוכלוסיית האי כולו 73,666 תושבים, כאשר 41,177 גרו בחלק ההולנדי של האי ו-32,489 תושבים גרו בחלק הצרפתי של האי. הנתון של החלק הצרפתי מתבסס על מפקד אוכלוסין שבוצע לאחר ההרס של הוריקן אירמה בספטמבר 2017, בעוד שהנתון של הצד ההולנדי הוא רק אומדן שמתבסס בעיקר על מפקד האוכלוסין שבוצע במהלך 2011. אוכלוסיית האי ב-1 בינואר 2017, לפני הוריקן אירמה, הייתה 75,869 תושבים (40,535 תושבים בצד ההולנדי, ו-35,334 תושבים בצד הצרפתי).

## גלריית תמונות

קובץ:Philipsburg St Maarten.jpg|מפרץ סימפסון, בחלק ההולנדי של האי
קובץ:Philipsburg and the Great Bay, Sint Maarten, Caribbean.jpg|פיליפסבורג, בירת החלק ההולנדי של האי
קובץ:Marigot 2.jpg|מריגו, בחלק הצרפתי של האי
קובץ:Airport SXM.jpg|איירבוס A340 של אייר פראנס נוחת בנמל התעופה הנסיכה יוליאנה


## ראו גם
* הולנד הקריבית
* צרפת מעבר לים

## קישורים חיצוניים

* לשכת התיירות הרשמית של סנט מרטן ההולנדית
* משרד התיירות הרשמי של סנט מרטן הצרפתית
* 
* 

קטגוריה:סנט מארטן
קטגוריה:דפים עם תרגומים שלא נסקרו
קטגוריה:איים בים הקריבי
קטגוריה:איים מחולקים
סוציאליזם (ספר)

**סוציאליזם: אנליזה כלכלית וסוציולוגית** (באנגלית: **Socialism: An Economic and Sociological Analysis**) הוא ספר מאת הכלכלן והוגה הדעות הליברלי, לודוויג פון מיזס מהאסכולה האוסטרית, שפורסם לראשונה בגרמנית על ידי הוצאת הספרים הידועה "Gustav Fischer Verlag" (גרמנית), בעיר הגרמנית ינה בשנת 1922 תחת השם "*Die Gemeinwirtschaft: Untersuchungen über den Sozialismus"*.

"סוציאליזם" של לודוויג פון מיזס הוא הביקורת הקריטית החשובה ביותר על הסוציאליזם שנכתבה בתקופה בה האידאולוגיה תפסה תאוצה בארצות הברית, והתחרתה בדעת הקהל האמריקאי נגד הקפיטליזם.

"סוציאליזם" ידוע בעיקר בגלל 'טיעון החישוב הכלכלי' הנוקב של מיזס. שם הוא טען כי חישוב כלכלי רציונלי צריך לעמוד במבחן רווח והפסד. אם חברה מסחרית מפסידה, היא איננה משתמשת במשאביה הכלכליים ביעילות, ואם היא מרוויחה, אז היא אכן משתמשת בהם ביעילות. במדינה סוציאליסטית, אמצעי הייצור נמצאים בבעלות משותפת ולכן אין אפשרות לקנות טובין המיוצרים באמצעות הון וכך, אין יכולת לשוק לתמחר אותם. במילים אחרות, ה'אתתים' החיוניים למחיר אינם קיימים במדינה סוציאליסטית, ולגורם הפועל בתחום הכלכלי אין דרך לבחון אם החלטותיו נכונות מבחינה כלכלית או לא. מכאן נובע, מיזס טוען, כי קניין פרטי הוא נחוץ כדי לקבל מחירים ועלות, הדרושים לחישוב הכלכלי.

עם זאת, הספר מכיל הרבה יותר. מיזס לא רק מראה את אי-ההתכנות החישובית של הסוציאליזם: הוא מגן על הקפיטליזם מפני הטיעונים העיקריים שסוציאליסטים ומבקרים אחרים העלו כנגדו - טיעונים מוסריים ותועלתניים ביחד. הוא טוען כי מערכת של כלכלה מתוכננת אינה יכולה להציג חלופה אחרת לחישוב הכלכלי במחירי השוק - כי לא קיימת חלופה כזו. לטענתו, קפיטליזם הוא "דמוקרטיה ישירה כלכלית", משום שכל אדם "מצביע" עם כספו למוצר או שירות כלשהו, וכי אין צורך בנציגים/מתווכים של "הדמוקרטיה הייצוגית", הנמשלת לכלכלה הסוציאליסטית הריכוזית.

הספר מתייחס גם לסוגיות עכשוויות של אי-שוויון כלכלי, וטוען שעושר יכול להתקיים לתקופות ארוכות רק במידה שהיצרנים והיזמים בעלי ההון יצליחו לספק את רצונותיהם של הצרכנים. בספר מיזס מראה שאין נטייה להיווצרות מונופול במערכת של שוק חופשי.

בנוסף, בספר מיזס מנתח רפורמות סוציאליסטיות, כמו ביטוח לאומי וחוקי יחסי-עבודה, שלמעשה משמשים לטענתו לעכב את מאמצי המערכת הקפיטליסטית לשרת את ההמונים.

## ביקורות
* 
* 
* 
* 
* 

## ראו גם
* סוציאליזם
* קפיטליזם
* האסכולה האוסטרית

## לקריאה נוספת
* גרסאות טקסט מלאות של "**סוציאליזם***"*, מהדורת 1951:
** הספר המלא ב-HTML
** הספר המלא ב-PDF
** הספר המלא ב-EPUB

קטגוריה:כלכלה מתוכננת
קטגוריה:סוציאליזם
קטגוריה:מרקסיזם
קטגוריה:כלכלה
ויקיפדיה במיננגקבאו

**ויקיפדיה במיננגקבאו** (במיננגקבאו: **Wikipedia Minangkabau**) היא הגרסה בשפת מיננגקבאו של ויקיפדיה, האנציקלופדיה החופשית. ויקיפדיה במיננגקבאו אושרה על ידי ועדת השפה של קרן ויקימדיה ב-29 בינואר 2013. האתר הושק באופן רשמי ב-7 בפברואר באותה שנה.

נכון ל-9 ביולי 2020, בוויקיפדיה במיננגקבאו יש 224,012 ערכים ו-72 עורכים פעילים.

## הישגים
ויקיפדיה במיננגקבאו הגיעה ל-1,000 ערכים ב-24 במרץ 2013, 10,000 ערכים ב-3 בספטמבר 2013, 100,000 ערכים ב-7 בספטמבר 2013 ו-200,000 ערכים ב-10 בספטמבר 2013.

ויקיפדיה במיננגקבאו הגיעה ל-1,000,000 עריכות ב-22 ביולי 2015.

ויקיפדיה במיננגקבאו הגיעה ל-10,000 משתמשים רשומים ב-2 בנובמבר 2019.

## תורמים
לקהילה ויקיפדיה במיננגקבאו יש מרחב עבודה משותף לפעילויות ויקיפדיה וויקימדיה בפאדאנג. הקהילה מפעילה תוכניות כתיבה עבור ויקיפדים חדשים.

### סדנאות וסמינרים
בין ה-28 ל-29 ביולי 2015, ארגנו הוויקיפדים דוברי השפה, סדנה, בשיתוף פעולה עם הסוכנות לפיתוח וטיפוח שפה ועם ויקימדיה אינדונזיה בבוגור.

ב-16 בספטמבר 2018, ויקיפדים דוברי השפה ארגנו סדנת WikiGap לקידום נשים בוויקיפדיה, בשיתוף פעולה עם ויקימדיה אינדונזיה ושגרירות שוודיה בג'קרטה.

### תוכנית חינוך
ויקיפדיה סמיננגקבאו היא אחת מכמה מהדורות הוויקיפדיה היחידות באינדונזיה שביצעו תוכניות חינוך, בשיתוף פעולה עם הפקולטה למדעי הרוח באוניברסיטת אנדלס, פדאנג.

## קישורים חיצוניים

## הערות שוליים

קטגוריה:ויקיפדיות לפי שפה
קטגוריה:אינדונזיה: תרבות
חוגלית אסיה

**חוגלית אסיה** (שם מדעי: *Tropicoperdix*) הוא סוג של שלווים ממשפחת הפסיוניים החיים רק בדרום-מזרח אסיה. סוג זה מכיל 2 מינים והוא תואר ב- בידי החוקר האנגלי אדוארד בליית . 

בעבר מיני הסוג נכללו בתת-משפחת החוגלות (בעבר שויכו לסוג חוגלת הרים) אך כיום הם נחשבים לקרובי הטווסים, לאחר שבדיקות פילוגנטיות מ-2021 הראו שהם קרובים יחסית לסוגים טווס, ארגוס גדול וארגוס מצויץ והם כנראה אבותיהם ה"צנועים" של הטווסים. 

## מינים
* *Tropicoperdix charltonii* - מצוי בסכנת הכחדה בטבע.
* *Tropicoperdix chloropus*

## קישורים חיצוניים

קטגוריה:בעלי חיים שתוארו ב-1859
קטגוריה:טקסונים שתוארו בידי אדוארד בליית
קטגוריה:טווסים
ארגוס מצויץ וייטנאמי

**ארגוס מצויץ וייטנאמי** (שם מדעי: *Rheinardia ocellata*) הוא מין של פסיון גדול דמוי טווס, החי ביערות דרום-מזרח אסיה והוא בעל זנב ארוך ביותר בצבע חום. בעבר היה המין היחיד בסוג ארגוס מצויץ אך לאחרונה הופרד מין נוסף - ארגוס מצויץ מלאי (*Rheinardia nigrescens*) למין עצמאי. הוא קרוב רחוק של המין ארגוס גדול.
## מאפיינים
הארגוס הוא עוף גדול המגיע לאורך 1.9–2.3 מטר, בתוספת הזנב הארוך של הזכרים ומשקלו 1.5 ק"ג בממוצע. הארגוס הוא עוף חום ובעל נקודות לבנות לאורך גופו. הראש כתום עם עור כחול סביב לעיניים ומקור ורוד. הרגליים לבנות ועל הראש ציצות רחבות שהקנו לו את שמו. הנקבה לעומת הזכר הרבה יותר מוסווה אם כי צבעה חום מנוקד וראשה בעל פסים שחורים. כמו כן הזנב שלה קצר מאוד והיא קטנה מהזכר.

הארגוסים חיים בחבורות קטנות ביערות גבוהים בדרום-מזרח אסיה, בווייטנאם, לאוס ומלזיה. הוא מחפש ביער חסרי חוליות קטנים, זוחלים קטנים, רכיכות, פטריות ועלים למאכל. הוא מסוגל לעופף למרות אורך הזנב אך אינו מוצלח בכך ותעופתו מסורבלת. הוא עושה את זה בעיקר כדי לברוח מטורפים יבשתיים או כדי לעופף לעבר ענפים נמוכים. הוא עושה זאת בעיקר כדי למצוא נקבות ולקרוא להם.

הארגוסים בעונת הרבייה פורשים את כנפיהם וזנבותיהם הארוכים ופורכעים אותם וכן מנערים את ראשם אחורה. הם משדלים את הנקבה לבוא אחריהם וייתכן שיזדווגו איתה מתחת לזנבם הארוך. הזכרים טריטוריאליים מאוד ויתקפו כל מסיג גבול. הזוג מקנן על ענף גבוה ושם יטיל את הביצים. הם יישארו יחדיו עד עונת הגשמים ואז ייפרדו.

הארגוס מצוי בסכנה חמורה בטבע עקב פגיעה בבית גידולו הטבעי.

## קישורים חיצוניים

## הערות שוליים

קטגוריה:בעלי חיים שתוארו ב-1871
קטגוריה:טקסונים שתוארו בידי דניאל אליוט
קטגוריה:טווסים
קטגוריה:מלזיה: עופות
קטגוריה:וייטנאם: עופות
ברוך קאלומיטי

**הרב ברוך בן יקר קאלומיטי** (**קאלומיטו**; נפטר ב-23 ביולי 1825) היה ראש ישיבה ופוסק באזמיר ומחבר ספר **אבק דרכים**.

## ביוגרפיה
נולד לרבי יקר. סבו היה רבי יעקב בן נעים, והיה נינו של הרב אהרן לפפא. דודו היה רבי יאודה אלגזי נישא לבתו של הרב יצחק אלבעלי, בנו של הרב יעקב אלבעלי.

למד תורה אצל הרב יצחק נוניס בילמונטי, אצל הרב יצחק מאיו וכן קיבל תורה מהרב יוסף רפאל חזן, מחבר ספר חקרי לב. כיהן כראש ישיבת בית הלוי באזמיר. הרב חיים פאלאג'י מספר עליו כי הידר במצוות הלבשת ערומים, עד כי כל בגד שהיה לובש, היה מתנה בעת רכישתו, שאם יראה עני ללא מלבוש מתאים יעניק לו את בגדו. על מצוות אהבת ישראל כתב:

## פטירתו
נפטר בח' באב ה'תקפ"ה. מרוב צער על פטירתו, התכוונו תלמידיו לנהוג את כל דיני אבילות אשר נפסקו בשולחן ערוך על רב מובהק, וביניהם אנינות, חליצת כתף ונעילת הסנדל, שלא כמנהג אזמיר, אולם רבה של העיר, הרב רפאל אשכנזי, לא היה מרוצה מכוונתם, עד ש.

על מצבתו נכתב: .

## תלמידיו
כראש ישיבה העמיד תלמידים הרבה. הבולטים שבהם היו:

* הרב בכור יצחק נאבארו, מחבר ספר פני מבין, ולב מבין.
* הרב נסים חיים משה מודעי, מחבר ספר דרישה מחיים, שמכנה אותו "עט"ר אדוני ומורי".
* הרב אריה הכהן ארייאש, מחבר ספר שפתי רננות (אזמיר תרכ"ג).
* רבי נסים יצחק אלגראנאטי, מחבר ספר חכמה מאין (אזמיר תרמ"ב) 
* הרב אליה הלוי, הרב משה קארמונה.

## חיבורו
ממוזער|אבק דרכים
חיבר את ספר **אבק דרכים** (שאלוניקי תקע"ד) ובו 4 דרכים (נושאים): **דרך גבר** - דרושים לנישואים, **דרך המת** - הספדים, **דרך חכמה** - דרוש על כבוד תלמידי חכמים, **דרך שלום** - שאלות ותשובות, חלקן לא לפי סדר, וחלקם על פי סדר אורח חיים - חלקן מאת הרב יעקב בן נעים ועל סדר יורה דעה - ובו תשובה מהרב אהרן לפפה. לקראת סוף הספר נדפס דרוש לנישואין לבת הגביר שם טוב לוי, שתרם את הוצאות הדפסת הספר. בסוף הספר קיימים ליקוטים של חידושי הרב על פרשיות התורה בספרים בראשית ושמות, וכן על תהלים, איוב ופרקי אבות. שם הספר רומז לשם המחבר: **א**ני **ב**רוך **ק**אלומיטי .

## לקריאה נוספת
* 

## קישורים חיצוניים

* 

## הערות שוליים

קטגוריה:רבנים טורקים
קטגוריה:איזמיר: רבנים
קטגוריה:מחברי ספרי דרוש
קטגוריה:האימפריה העות'מאנית: רבנים
קטגוריה:רבנים ספרדיים
קטגוריה:מחברי ספרי שו"ת
קטגוריה:נפטרים ב-1825
רולוליים

**רולוליים** (שם מדעי: *Rollulinae*) היא תת-משפחה של עופות ממשפחת הפסיוניים החיים ביערות הגשם והיערות של דרום אסיה ודרום-מזרח אסיה, נוסף לשני מיני חוגלה טנזנית מהרי טנזניה. בעבר השתייכו לתת-המשפחה חוגלות שהתבטלה ב-2021.

קבוצה זו הוגדרה ב-1850 בידי החוקר שארל לוסיאן בונפרטה, כקבוצתה של החוגלה המצויצת. רק ב-2021 הוחלט לשייך לקבוצה ארבעה סוגים נוספים, הנחשבים כנראה לפרימיטיביים ביותר במשפחתם. דבר זה נראה הן מראיות גנטיות והן מהתנהגות פרימיטיבית (כגון טיפול של גוזלים המחכים להוריהם בניגוד לאפרוחים אצל מרבית הפסיוניים).

בניגוד לרוב הפסיונים מינים אלה בעלי התנהגות מונוגמית אך בדומה לרובם הזכרים עוטים צבעים מרהיבים יותר מהנקבות.

## מיון
* סוג חוגלת טנזניה (*Xenoperdix*)
* סוג ומין יחיד חוגלה חלודית (*Caloperdix oculeus*)
* סוג ומין יחיד חוגלה מצויצת (*Rollulus rouloul*)
* סוג ומין יחיד חוגלה שחורה (*Melanoperdix niger*)
* סוג חוגלת הרים (*Arborophila*)

## קישורים חיצוניים

*
קטגוריה:בעלי חיים שתוארו ב-1850
טווסים

[ממוזער|[טווס מצוי.]]
**טווסים** (שם מדעי: Pavoninae) היא תת-משפחה של עופות קרקע במשפחת הפסיוניים, אשר תוארה ב- בידי החוקר קונסטנטין סמואל רפינסק , כקבוצה בה מינים הדומים לטווס (*Pavo*), בה רק מינים מעטים נכללו. ב-2021 הוחלט בידי איגוד הצפרים הבינלאומי על סיווג מחודש של קבוצות הפסיוניים, לאחר שמינים רבים שנחשבו לקרובים, הופרדו על פי בדיקות פילוגנטיות ואחרות. בתת-משפחה זו נוספו מינים שנחשבו בעבר לחוגלות או לפסיונים (הרוב הגדול של הקבוצה).

מינים אלה בעלי מוצא אסייתי-אפריקני טרופי, למעט כמה חוגלות כמו השליו שהגיע עד אוסטרליה וניו זילנד. רבים מבני הקבוצה כמו הטווס, טווס קונגו, ארגוס ותרנגול בעלי דו-צורתיות זוויגית גדולה, בה הזכר מצמיח נוצות מפוארות על חלקי גופו כדי למשוך נקבות (תוך שמירה על עקרון ההכבדה). הזכרים ברוב המקרים פוליגמיים ואינם מסייעים בגידול הצאצאים, בעוד הנקבות אפורות ועמומות יותר ומטפלים בקן, בביצים ובאפרוחים.

## מיון
**שבט Pavonini
***סוג ארגוס מצויץ (*Rheinardia*)
***סוג ומין יחיד טווס קונגו (*Afropavo congensis*)
***סוג ומין יחיד ארגוס גדול (*Argusianus argus*)
***סוג טווס (*Pavo*)
***סוג חוגלית אסיה (*Tropicoperdix*)
**שבט Polyplectronini
***סוג תרנגול דרבני (*Galloperdix*)
***סוג ומין יחיד חוגלת ראש-ארגמן (*Haematortyx sanguiniceps*)
***סוג פסיון-טווסי (*Polyplectron*)
**שבט Gallini
***סוג שליו במבוק (*Bambusicola*)
***סוג תרנגול (*Gallus*)
***סוג פרנקולין קטן (*Peliperdix*)
***סוג פרנקולין (*Francolinus*)
***סוג בו מין יחיד פרנקולין מצויץ (*Dendroperdix sephaena*)
***סוג פרנקולין מפוספס (*Scleroptila*)
**שבט Coturnicini
***סוג תרנגול שלג (*Tetraogallus*)
***סוג קורא (*Ammoperdix*)
***סוג ומין יחיד חוגלה מדגסקרית (*Margaroperdix madagarensis*)
***סוג שליו (*Coturnix*)
***סוג חוגלה (*Alectoris*)
***סוג שליו-שיחים (*Perdicula*)
***סוג ומין יחיד שליו הר השלג (*Anurophasis monorthonyx*)
***סוג ומין יחיד שליו ההימלאיה (*Ophrysia superciliosa*)
***סוג פרנקולין חוגלתי (*Pternistis*)

## גלריה

קובץ:Afropavo congensis -Safaripark Beekse Bergen -female-8a.jpg|טווס קונגו
קובץ:Chukar Partridge (Alectoris chukar).jpg|חוגלת סלעים
קובץ:Grey Francolin Francolinus pondicerianus by Dr. Raju Kasambe DSCN6550 (3).jpg
קובץ:Francolinus capensis -Kirstenbosch National Botanical Garden, South Africa-8, crop.jpg
קובץ:Green Peafowl at Taipei Zoo.JPG|טווס ירוק
קובץ:Mountain Peacock-Pheasant.jpg
קובץ:Bambusicola thoracicus -Yangmingshan National Park, Taiwan-8.jpg
קובץ:Rain quail (2019).jpg|שליו שחור-חזה
קובץ:Argusianus argus, Khao Sok, Thailand 3.jpg|ארגוס גדול
קובץ:Thimindu 2009 09 04 Yala Sri Lanka Junglefowl 1.JPG|תרנגול סרי לנקה


## קישורים חיצוניים

*
קטגוריה:בעלי חיים שתוארו ב-1815
גנרל חיל המודיעין האווירי

**גנרל חיל המודיעין האווירי** היה גנרל חיל של הלופטוואפה בגרמניה הנאצית. עד סוף מלחמת העולם השנייה ב-1945, דרגת גנרל מסוימת זו הייתה ברמת שלושה כוכבים (OF-8), שווה ערך ללוטננט גנרל אמריקאי.

דרגות "גנרל חיל" של הלופטוואפה היו ב-1945:
* גנרל חיל הצנחנים
* גנרל חיל הנ"מ
* גנרל חיל טייסי הקרב
* גנרל חיל הקשר האווירי
* גנרל חיל האוויר

הדרגה הייתה שווה ערך לגנרל חיל של כוחות היבשה של הוורמאכט כדלקמן:

; כוחות היבשה
:
* גנרל חיל התותחנים
* גנרל חיילי הכוחות ההרריים
* גנרל חיל הרגלים
* גנרל חיל הפרשים
* גנרל חיל הקשר
* גנרל חיל השריון
* גנרל חיל ההנדסה
* גנרל חיל הרפואה
* גנרל חיל הווטרינרים

; שירותים אחרים
הדרגה הייתה מקבילה גם לדרגות שלושת הכוכבים הגרמניים:
* אדמירל הקריגסמרינה, שווה ערך לסגן אדמירל האמריקאי
* אובר-גרופנפיהרר בוואפן אס אס.

## קצינים בדרגה זו

קטגוריה:דרגות צבאיות בגרמניה
קטגוריה:לופטוואפה
שרון תמם

**שרון תמם** (נולדה ב-4 בספטמבר 1973) היא מנהלת ישראלית. שימשה כמנכ"לית מועדון מכבי תל אביב בכדורגל.

## ביוגרפיה
תמם, ילידת איטליה, עלתה לישראל ב-1992. היא בוגרת תואר שני במנהל עסקים מהאוניברסיטה העברית בירושלים. עבדה בלוריאל ובהמשך בברקיט בנקיזר כמנהלת מוצר. ב-2006 הצטרפה למשה נמדר ושות' כמנהלת שיווק. ב-2009 הצטרפה ל-Flow Beyond כמנהלת פיתוח עסקי.

בפברואר 2011 החלה לעבוד במכבי תל אביב כמנהלת השיווק של המועדון. ב-2015 עברה לתפקיד סמנכ"ל שיווק וסחר. בנובמבר 2017 מונתה כסמנכ"ל התפעול והמשנה למנכ"ל, והייתה האחראית על הצד המסחרי והאופרטיבי של המועדון. החל מנובמבר 2019 תפקדה כמנכ"לית בפועל של המועדון, עד שביוני 2021 הודיע בעלי הקבוצה מיטשל גולדהאר על מינויה כמנכ"לית המועדון. במרץ 2023 הודיעה תמם על עזיבת התפקיד בסיום העונה.

תמם כיהנה בדירקטוריון ארגון המועדונים האירופיים מטעם מכבי תל אביב מ-2020 עד 2022.

## קישורים חיצוניים
*  בארכיון האינטרנט
* 

## הערות שוליים

קטגוריה:מכבי תל אביב (כדורגל)
קטגוריה:עסקני ספורט
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:מנכ"ליות ישראליות
קטגוריה:מנכ"לים ישראלים
קטגוריה:ישראליות ילידות איטליה
קטגוריה:ישראלים ילידי איטליה
קטגוריה:עולות בשנות ה-1990
קטגוריה:עולים בשנות ה-1990
קטגוריה:סמנכ"ליות תפעול ישראליות
קטגוריה:ישראליות שנולדו ב-1973
קטגוריה:ישראלים שנולדו ב-1973
קליף קרלייל

**קליף (קליפורד) קרלייל** (6 במאי 1903 – 5 באפריל 1983) היה מוזיקאי קאנטרי ובלוז, זמר וכותב שירים אמריקאי. הוא היה אחיו של כוכב מוזיקת הקאנטרי ביל קרלייל.

קרלייל זכה לפרסום לאחר מותו ב-2017 לאחר ששירו הופיע במשחק מחשב.

## ביוגרפיה
קרלייל נולד בטיילורסוויל, קנטקי ובגיל 16 החל להופיע שם עם בת דודתו ליליאן טרוקס. לאחר נישואיה של טרוקס חדלו השניים להופיע יחד, וקרלייל החל לנגן עם הגיטריסט ווילבר בול. השניים טיילו תכופות ברחבי ארצות הברית כשניגנו בוודוויל ובאולמות קרקס בשנות ה-20.

ב-1930 ניגנו קרלייל ובול לראשונה בתחנת הרדיו של לואיוויל שבקנטקי, WHAS-AM, והפכו למפורסמים. אחיו של קליף, ביל, הפך לגיטריסט שלו לאחר עזיבתו של בול ב-1934. במהלך שנות ה-30, קרלייל הוציא לעיתים קרובות שירים עם קונוטציות מיניות.

בשנות ה-60, הוציאו שלישיית "The Rooftop Singers" גרסת כיסוי למנגינה שלו "Tom Cat Blues"; בעקבותיו, קרלייל ובול ערכו כמה הופעות איחוד יחד.

ב-5 באפריל 1983 מת קרלייל בגיל 79 בלקסינגטון, קנטקי.

## מורשתו
השיר "Goin' Down The Road Feelin' Bad" של קרלייל משנת 1933 מופיע במשחק הווידאו "Getting Over It with Bennett Foddy" משנת 2017.

## קישורים חיצוניים

* 

קטגוריה:אמריקאים ילידי קנטקי
קטגוריה:זמרי קאנטרי אמריקאים
קטגוריה:אמריקאים שנולדו ב-1903
קטגוריה:אמריקאים שנפטרו ב-1983
מימון אוחיון

ממוזער|הרב מימון אוחיוןהרב **מימון אוחיון (וחיון)** (לפני ה'תר"ע, 1910 - כ"ד שבט ה'תשכ"ז, 4 בפברואר 1967) היה אב בית הדין ורבה הראשי של רבאט שבמרוקו במאה העשרים.

## קורות חייו
נולד בכפר הסמוך לעיר מראכש. סביב שנת ה'תש"א, כיהן בדיינות באסואירא בבית הדין בראשות הרב חיים דוד סירירו. בשנת ה'תש"ה החל לכהן בדיינות העיר רבאט תחת הרב דוד צבאח. לאחר מכן בשנת ה'תש"ט נבחר לכהן כרבה של העיר, ואב בית הדין. חברי בית דינו היו רבי יהושע מאמאן ורבי דוד אלעסרי. התכתב בענייני הלכה עם הרב ידידיה מונסונייגו (1906), ועם הרב יחייה בן הראש.

### פעילותו הרבנית
נהג להשתתף באופן עקבי באספת מועצת חכמי מרוקו שקיבלה על עצמה לתקן תקנות עבור כלל יהודי מרוקו. באספת מועצת חכמי מרוקו השנייה בשנת ה'תש"ט, הציע לתקן שזכות עצמאותם של הצעירים תינתן להם מגיל עשרים ומעלה, הצעתו התקבלה במועצה. כמו כן לאור התופעה שהאיש היה מגרש את אשתו בעודה מעוברת, והיה חשש שהאישה תקלע למצוקה כלכלית, תיקן שהמגרש את אשתו חייב להשתתף בהוצאת המזונות במשך ימי יתר ההריון. גם החלטה זו התקבלה פה אחד.

כמו כן התעסק בענייני גירות. תחילה נטה להחמיר בגירות לשם נישואין, אך בשנת ה'תשי"ז השתכנע מרבי יחיה בן הראש, כי יש להקל בגירות לשם נישואין.

## הערות שוליים

קטגוריה:רבנים מרוקאים
קטגוריה:רבאט: רבנים
ג'ורדן אדאוטי

**ג'ורדן סולימאנייה אדאוטי** (בצרפתית: **Jordan Souleymane Adéoti**; נולד ב-12 במרץ 1989) הוא כדורגלן בניני-צרפתי המשחק בעמדות הקשר האחורי והבלם בלאוואל ובנבחרת בנין.

## קריירת מועדונים
אדאוטי התחיל את הקריירה שלו בקבוצת הנוער של טולוז ובגיל 18 הצטרף לקולומה מהליגה החמישית בצרפת. בעונה הראשונה שלו, המועדון העפיל לליגה הרביעית.

ביוני  אדאוטי חתם בלאוואל מהליגה הצרפתית השנייה, במדיה שיחק שנתיים.

בקיץ  הצטרף לקן מליגת העל הצרפתית וכעבור שלוש שנים חזר לליגה השנייה כאשר חתם באוסר.

בקיץ  אדאוטי עזב את צרפת לראשונה בקריירה וחתם בסרפסבורג 08 מליגת העל הנורווגית בה שיחק עד לסיום העונה.

בינואר  חזר לצרפת וחתם באנסי מהליגה השלישית.

ביולי  חזר לקדנציה שנייה בלאוואל.

## קריירה בינלאומית
ב-26 במאי 2012, אדאוטי ערך את הטפעת הבכורה שלו בנבחרת בנין בתיקו 2-2 נגד . ב-6 בספטמבר 2021 הבקיע את שער הבכורה שלו בנבחרת בתיקו 1-1 נגד .

השתתף עם הנבחרת בגביע אפריקה לאומות 2019.

## קישורים חיצוניים

קטגוריה:כדורגלנים צרפתים
קטגוריה:כדורגלנים בנינים
קטגוריה:קשרי כדורגל צרפתים
קטגוריה:קשרי כדורגל בנינים
קטגוריה:בלמי כדורגל צרפתים
קטגוריה:בלמי כדורגל בנינים
קטגוריה:כדורגלני לאוואל
קטגוריה:כדורגלני קן
קטגוריה:כדורגלני אוסר
קטגוריה:כדורגלני סרפסבורג 08
קטגוריה:כדורגלני נבחרת בנין
קטגוריה:כדורגלני גביע אפריקה לאומות 2019
קטגוריה:בנינים שנולדו ב-1989
קטגוריה:צרפתים שנולדו ב-1989
דוד חזן

ממוזער|ספר חוזה דוד על תהלים לרב דוד חזן
**הרב דוד חזן** (נפטר ב-1748) היה רב ומקובל באזמיר ובירושלים. מחבר ספר **חוזה דוד**.

## ביוגרפיה

נולד לרב חיים חזן (הראשון), מחבר ספר שנות חיים, בנו של רבי יוסף חזן מחבר ספר עין יהוסף.

נסע לאמסטרדם, שם התארח אצל הגביר שלמה ארדיטי שסיפק לו את כל מחסורו בעודו עורך את ספרו חוזה דוד, אותו כתב בבית גיסו הרב מאיר אבן גבאי, שם היה הרב דוד לומד בכל לילה, עד שעלה הרב מאיר לצפת. בשנת תפ"ה נסע לערי אשכנז, וביניהם המבורג, ווינה. בבואו לוינה נאסר בערב חג הפסח עקב טעות בזיהוי עם אדם אחר בשם דוד, שחשדו אותו כמרגל. עקב חוליו, ובהתערבות הקהילה היהודית, ציווה הרופא לשחררו אל בית החולים היהודי, שם שהה עד חג שבועות, תקופת הזמן בה נוהגים ללמוד פרקי אבות. במהלך שהותו בבית החולים, ביקש מפרנסי העיר לשלוח לו ספר מדרש שמואל וספר עין יעקב, וכך כתב את ספר דוד במצודה על מסכת אבות.

עם הגעת המדפיס יונה בן יעקב אשכנזי מאיסטנבול בשנת תפ"ט הקימו חזן ואשכנזי, בעזרת ציוד שהביא עמו האחרון, בית דפוס, שפעל בין 1739-1728 והדפיס כ-30 ספרים. הם התמחו בהדפסת חומרים של מחברים מקומיים, כמו ספרו של הרב מאיר ביקייאם, גולל אור. בנו יהודה הקים גם הוא בית דפוס, יחד עם יעקב ולנסי, ב-1754.

בסביבות שנת תצ"ט עלה לארץ ישראל והתיישב בירושלים, שם חיבר את ספריו 'אגן הסהר' ו'קהלת בן דוד'. 

נפטר בשנת תק"ח ונקבר בירושלים.

אשתו נפטרה בשנת תקכ"ב, ונספדה על ידי נכדה ר' רפאל יוסף חזן, ב"מערכי לב", דרוש פו.

בנו היה רבי חיים חזן (השני), אביו של הרב רפאל יוסף חזן (מחבר ספר חקרי לב).

## חיבוריו
* **[https://beta.hebrewbooks.org/6030 חוזה דוד]** (אמסטרדם תפ"ד) על ספר תהילים, לספר הסכמות משני רבני אמסטרדם, רבה של ק"ק אשכנזים ורבה של ק"ק ספרדים בעיר, רבי שלמה אאיליון. לספר גם הסכמות מרבני אזמיר: הרב בנימין הלוי, הרב יצחק הכהן רפפורט והרב אליהו הכהן האתמרי. קרא לספרו כך .
* **[https://beta.hebrewbooks.org/5544 אגן הסהר]** (שאלוניקי תקי"ג) על משלי,
* **[https://beta.hebrewbooks.org/6696 קהלת בן דוד]** (שאלוניקי תקט"ו) על ספר קהלת. לספר הסכמות מאת שבעה מרבני ירושלים, וביניהם הרב יעקב אלגאזי, הרב דוד יקותיאל הכהן ועוד. את הספר חיבר בעקבות עלייתו לירושלים, שם רצה ללמוד את חכמת המלך שלמה, שמלך על ירושלים. הספר מחולק לשניים - **קהלת** והוא פירוש על דרך הפשט, ו**בן דוד** על דרך הסוד.
* **[https://beta.hebrewbooks.org/5357 דוד במצודה]** על פרקי אבות. בסוף הספר דרשה למות משה רבינו מאת מגיה הספר.

כוונת המחבר הייתה להדפיס שלושת הספרים האחרונים יחד, אך יצאו כספרים נפרדים לאחר מותו.

כתב חיבור על ספר בראשית, אך הוא אבד.

## אילן יוחסין

## לקריאה נוספת
* 
* שם הגדולים, רבי דוד חזן
* אינצקלופדיה לחכמי טורקיה, עמוד 190

## הערות שוליים

קטגוריה:אנשי עליות קדומות לארץ ישראל
קטגוריה:רבנים טורקים
קטגוריה:איזמיר: רבנים
קטגוריה:משלי
קטגוריה:משפחת חזן
קטגוריה:ירושלים: רבנים
קטגוריה:פרשני המקרא
קטגוריה:פרשני מסכת אבות
קטגוריה:עולים לארץ ישראל במאה ה-18
קטגוריה:מדפיסים עבריים
קטגוריה:נפטרים ב-1748